Elektronsko čuvanje podataka datira iz 1946. godine. Tada je patentiran Selectron, katodna lampa sposobna da čuva 256 bitova informacija. Godine 1956. predstavljen je prvi kompjuter sa hard diskom. Njegovo ime bilo je IBM 305 RAMC, a hard disk je imao 50 24-inčnih ploča ukupnog kapaciteta kapaciteta 5. Hard disk je težio čitavu tonu, i bio je velik kao dva frižidera. 1961. godine IBM je izumeo disk drajvove koji su „leteli“ na vazdušnom jastuku, koji u neku ruku predstavlja pravu preteču današnjih diskova. Dve godine kasnije, opet IBM, predstavlja prvi izmenjivi hard disk, sa šest 14-inčnih ploča, kapaciteta 2.6 MB. Prvi SSD predstavljen je daleke 1976. godine. Razvila ga je kompanija Dataram.

RAID tehnologija osmišljena je 1978. godine. Godinu dana kasnije, IBM je napravio hard disk kapaciteta 571 MB.

IBM 1980. godine predstavlja prvi hard disk kapaciteta 1 GB. Bio je velik kao frižider, bio je težak skoro 300 kg i koštao je 40.000 USD.

1984. godine Western Digital razvija HDD kontroler za IBM PC/AT koji postaje industrijski standard. 1985. godine Control Data, Compaq Computer i Western Digital zajedničkim snagama razvijaju 40-pinski IDE interfejs. Oficijalna SCSI specifikacija predstavljena je 1986. godine. Apple Mac Plus je prvi računar u kome je iskorišćena.

1991. godine razvijen je prvi disk sa magnetnorezistivnom glavom. Imao je osam 3.5-inčnih ploča i kapacitet od 1 GB. Seagate je 1992. godine predstavio prvi hard disk sa brzinom rotacije ploča od 7200 obrtaja u minuti. U pitanju je Barracuda, kapaciteta 2.1 GB.

2003. godine IBM prodaje svoju Data Storage diviziju Hitachiju i prestaje sa razvojem disk drajv tehnologija. Iste godine WD predstavlja SATA hard disk Raptor, kapaciteta 37 GB.

Toshiba 2005. godine predstavlja MK4007 GAL, hard disk kapaciteta 40 GB na jednoj 1.8-inčnoj ploči.

Hitachi je prvi probio barijeru od 1 TB, 2007. godine. U pitanju je Hitachi Deskstar 7K1000 hard disk. Samo pet godina kasnije, 2012. godine pojavio se i prvi hard disk kapaciteta 4 TB.